paragraph_text: S vlasti je sišao 1993. godine, pritisnut prosvjedima naroda jer je poništio rezultate izbora, na kojima je pobijedio Moshood Abiola, kandidat nigerijskog SDP-a koji je oformljen kada je IBB dopustio stvaranje stranaka. Naposljetku, popustio je pod pritiskom, te je na tri mjeseca prepustio vlast Ernestu Shonekanu, a u pozadini je ostavljen gen. Sani Abacha koji je trebao nadgledati proces prijelaza u demokratsku vlast. No, kako se kandidati nisu mogli dogovoriti, Abacha je izvršio puč i popeo se na vlast.